CELEX: 62019TA0052
Language: el
Date: 2021-09-08 00:00:00
Title: Υπόθεση T-52/19: Απόφαση του Γενικού Δικαστηρίου της 8ης Σεπτεμβρίου 2021 — AH κατά Eurofound (Υπαλληλική υπόθεση – Συμβασιούχοι υπάλληλοι – Δημοσιοποίηση δεδομένων προσωπικού χαρακτήρα – Αίτηση αρωγής – Απόρριψη της αιτήσεως – Αναρμοδιότητα του εκδότη βλαπτικής πράξεως – Πράξη που καταρτίστηκε και υπογράφηκε από εξωτερικό δικηγορικό γραφείο – Ευθύνη – Ηθική βλάβη)

25.10.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 431/27
            
         
      Απόφαση του Γενικού Δικαστηρίου της 8ης Σεπτεμβρίου 2021 — AH κατά Eurofound
      (Υπόθεση T-52/19) (1)
      
      (Υπαλληλική υπόθεση - Συμβασιούχοι υπάλληλοι - Δημοσιοποίηση δεδομένων προσωπικού χαρακτήρα - Αίτηση αρωγής - Απόρριψη της αιτήσεως - Αναρμοδιότητα του εκδότη βλαπτικής πράξεως - Πράξη που καταρτίστηκε και υπογράφηκε από εξωτερικό δικηγορικό γραφείο - Ευθύνη - Ηθική βλάβη)
      (2021/C 431/29)
      Γλώσσα διαδικασίας: η γαλλική
      
         Διάδικοι
      
      
         Προσφεύγων-ενάγων: AH (εκπρόσωπος: N. de Montigny, δικηγόρος)
      
         Καθού-εναγόμενο: Ευρωπαϊκό Ίδρυμα για τη Βελτίωση των Συνθηκών Διαβίωσης και Εργασίας (Eurofound) (εκπρόσωποι: F. van Boven και M. Jepsen, επικουρούμενοι από την C. Callanan, solicitor)
      
         Αντικείμενο
      
      Προσφυγή-αγωγή δυνάμει του άρθρου 270 ΣΛΕΕ με αίτημα, αφενός, την ακύρωση της αποφάσεως της 22ας Μαρτίου 2018, η οποία καταρτίστηκε και υπογράφηκε από εξωτερικό δικηγορικό γραφείο αναφορικά με αίτηση αρωγής του προσφεύγοντος-ενάγοντος σχετικά με τη δημοσιοποίηση δεδομένων προσωπικού χαρακτήρα που τον αφορούν, καθώς και την καταβολή αποζημιώσεως, και, αφετέρου, την ικανοποίηση της ηθικής βλάβης την οποία ο προσφεύγων-ενάγων υποστηρίζει ότι υπέστη λόγω της αποφάσεως αυτής καθώς και της ως άνω δημοσιοποιήσεως.
      
         Διατακτικό
      
      Το Γενικό Δικαστήριο αποφασίζει:
      
                  1)
               
               
                  Ακυρώνει την απόφαση της 22ας Μαρτίου 2018, η οποία καταρτίστηκε και υπογράφηκε από εξωτερικό δικηγορικό γραφείο, αναφορικά με αίτηση αρωγής του AH σχετικά με τη δημοσιοποίηση δεδομένων προσωπικού χαρακτήρα που τον αφορούν.
               
            
                  2)
               
               
                  Απορρίπτει κατά τα λοιπά την προσφυγή-αγωγή.
               
            
                  3)
               
               
                  Το Ευρωπαϊκό Ίδρυμα για τη Βελτίωση των Συνθηκών Διαβίωσης και Εργασίας (Eurofound) φέρει πέραν των δικαστικών του εξόδων, και τα έξοδα στα οποία υποβλήθηκε ο AH.
               
            
         (1)  EE C 112 της 25.03.2019.